open-index/open-wikipedia-markdown huggingface dataset:
NGC 4872

O **[[Νέος Γενικός Κατάλογος|NGC]] 4872** είναι ραβδωτός φακοειδής γαλαξίας ο οποίος απέχει περίπου 310 εκατομμύρια έτη φωτός και βρίσκεται στον αστερισμό Κόμη Βερενίκης. Επίσης έχει ενεργό γαλαξιακό πυρήνα. 

Τον ανακάλυψε ο αστρονόμος Χάινριχ ντ' Αρέ (Heinrich d'Arrest). και ανήκει στο Σμήνος γαλαξιών της Κόμης.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί φακοειδείς γαλαξίες
Κατηγορία:Κόμη Βερενίκης
Κατηγορία:Ενεργοί γαλαξίες
4872
44624
Κατηγορία:Σμήνος της Κόμης
+05-31-068
Κατάλογος νομαρχών Ευρυτανίας

Ο **Νομάρχης Ευρυτανίας** ήταν ο διορισμένος (πριν το 1899 μέχρι το 1994) και εκλεγμένος (από το 1995 μέχρι το 2010) άρχων του '''Νομού Ευρυτανίας''' της Περιφέρειας Στερεάς Ελλάδας, του ελληνικού κράτους.

Πριν το 1899, δεν υφίστατο νομός Ευρυτανίας και κατά συνέπεια ούτε νομαρχία. Έως το 1899 η Ευρυτανία υπαγόταν στον νομό Ακαρνανίας και Αιτωλίας.

Οι νομάρχες διορίζονταν από την εκάστοτε ελληνική κυβέρνηση μέχρι το 1994. Από το 1995 μέχρι τις 31 Δεκεμβρίου 2010 οι νομάρχες ήταν αιρετοί.

Η Νομαρχία Ευρυτανίας σταμάτησε να υφίσταται την 31η Δεκεμβρίου 2010, όταν καταργήθηκαν οι νομαρχίες στην Ελλάδα και ενσωματώθηκαν στις Καλλικρατικές αυτοδιοικητικές Περιφέρειες, ως Περιφερειακές Ενότητες. Η έδρα της νομαρχίας ήταν η πόλη των Ιωαννίνων.

## Διορισμένοι νομάρχες Ευρυτανίας

## Αιρετοί νομάρχες Ευρυτανίας

### Αντιπεριφερειάρχες Π.Ε. Ευρυτανίας

## Εξωτερικοί σύνδεσμοι
*Η ιστορία του κτιρίου της Περιφέρειας Ηπείρου (πρώην Νομαρχία Ιωαννίνων)

## Δείτε επίσης
:Κατηγορία:Νομάρχες Ευρυτανίας

## Παραπομπές


Κατηγορία:Περιφερειακή ενότητα Ευρυτανίας
Ευρυτανια
Ευρωπαϊκή Λίγκα πετοσφαίρισης ανδρών

Η **Ευρωπαϊκή Λίγκα πετοσφαίρισης ανδρών** δημιουργήθηκε το 2004 και είναι μία διοργάνωση μεταξύ ανδρικών εθνικών ομάδων χωρών της Ευρώπης στο άθλημα του βόλεϊ, που διοργανώνεται από την Ευρωπαϊκή Ομοσπονδία Πετοσφαίρισης (CEV). Στη διοργάνωση συμμετέχουν οι λιγότερο ισχυρές ομάδες της ηπείρου, και αποτελεί "Προκριματικό τουρνουά" για την αντίστοιχη Παγκόσμια διοργάνωση, το Τσάλεντζερ Κάπ, μετονομασία από το 2016 της πρώην «Παγκόσμιας Λίγκας».

Από το 2018 η διοργάνωση χωρίζεται σε δύο κατηγορίες: Τη «Χρυσή Λίγκα», στην οποία μετέχουν οι ισχυρότερες ομάδες (από αυτές που δεν συμμετέχουν στο Τσάλεντζερ Καπ), και στην «Ασημένια Λίγκα» όπου συμμετέχουν οι λιγότερο ισχυρές ομάδες της ευρωπαϊκής ηπείρου. Η πρώτη στην κατάταξη ομάδα της Χρυσής Λίγκας προβιβάζεται στο Τσάλεντζερ Καπ και η τελευταία υποβιβάζεται στην Ασημένια, από την οποία η πρώτη στην κατάταξη ομάδα προβιβάζεται στη Χρυσή.

Η καλύτερη θέση που έχει καταλάβει η Εθνική Ελλάδας είναι η 2η θέση το 2014. Παρά τη 2η θέση της, έγινε δεκτή το 2015 στην Παγκόσμια Λίγκα, στην οποία συμμετείχε μέχρι το 2017, οπότε υποβιβάστηκε ως τελευταία. Από το 2021 η Ελληνική Ομοσπονδία Πετοσφαίρισης δεν δηλώνει συμμετοχή στη διοργάνωση!

## Μετάλλια και 4η θέση

## Πίνακας μεταλλίων

## [[Πολυτιμότερος παίκτης|Πολυτιμότερος παίκτης (MVP)]]

* 2004 –  Πετρ Πλάτενικ
* 2005 –  Πάβελ Αμπράμοφ
* 2006 –  Χίντο Γκέρτσεν
* 2007 –  Γκιγέρμο Φαλάσκα
* 2008 –  Μάρτιν Σόπκο
* 2009 –  Γιόχεν Σέπς
* 2010 –  Βαλντίρ Σεκέϊρα
* 2011 –  Τόμας Κμετ
* 2012 –  Εμρέ Μπατούρ
* 2013 –  Μπραμ Φαν Ντεν Ντρις
* 2014 –  Μίλος Τσούλαφιτς
* 2015 –  Ντέγιαν Βίντσιτς
* 2016 –  Ρόμπερτ Ταχ
* 2017 –  Μάξιμ Ντροζντ 
* 2018 –  Ρενέε Τέπαν
* 2019 –  Ασλάν Εκσί
* 2021 –  Αντίς Λαγκουμτζίζα
* 2022 –  Γιάν Γκαλαμπόφ
* 2023 –  Κάαν Γκιουρμπούζ

## Παραπομπές


## Εξωτερικοί σύνδεσμοι - Πηγές
* Ευρωπαϊκή Λίγκα - Διοργανώσεις www-old.cev.eu

Ευρωπαικο Πρωταθλημα
Ευρωπαικο Πρωταθλημα
Ευρωπαικο Πρωταθλημα
Κατηγορία:Αθλητικές διοργανώσεις που διεξάγονται κάθε δύο χρόνια
NGC 548

Ο **[[Νέος Γενικός Κατάλογος|NGC]] 548** είναι ελλειπτικός γαλαξίας στον αστερισμό Κήτος. Απέχει περίπου 244 εκατομμύρια έτη φωτός από το Ηλιακό Σύστημα και τον ανακάλυψε ο αστρονόμος Τζωρτζ Μ. Σηρλ (George Mary Searle) στις 2 Νοεμβρίου 1867.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Κήτος (αστερισμός)
0548
05326
01010
+00-04-141
IDGAF (Τραγούδι BoyWithUke)

Το " **IDGAF** " είναι ένα τραγούδι του Κορεάτικου τραγουδιστή BoyWithUke με τον ΑμερικανόςBlackbear και Suvan Paul (Συν-Καλλιτέχνης) που κυκλοφόρησε ως το τρίτο σινγκλ από το άλμπουμ του BoyWithUke *Serotonin Dreams* στις 18 Μαρτίου 2022.  Ο BoyWithUke συνέγραψε το τραγούδι μαζί με τον Blackbear και η παραγωγή του έγινε από τους BoyWithUke και Andrew Goldstein .

## Περιεχόμενο
Το "IDGAF" περιγράφηκε από *[[Billboard|το Μπίλμποαρντ]]* ως "ένας ήπια σπασμένος ύμνος για την απομάκρυνση από έναν τοξικό πρώην". 

## Πιστοποιήσεις

## Βιβλιογραφικές Αναφορές

Κατηγορία:Singles της Republic Records
Κατηγορία:Τραγούδια του 2021
Κατηγορία:Singles του 2021
NGC 4860

Ο **[[Νέος Γενικός Κατάλογος|NGC]] 4860** είναι ελλειπτικός γαλαξίας στον αστερισμό Κόμη Βερενίκης. Τον ανακάλυψε την 21η Απριλίου 1865 ο αστρονόμος Χάινριχ ντ' Αρέ (Heinrich Louis d'Arrest). Απέχει περίπου 110 εκατομμύρια παρσέκ από τη Γη και ανήκει στο Σμήνος γαλαξιών της Κόμης.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Κόμη Βερενίκης
4860
44539
Κατηγορία:Σμήνος της Κόμης
+05-31-054
Τζέισον Γουότκινς

Ο **Τζέισον Πήτερ Γουότκινς** (αγγλ. *Jason Peter Watkins*, γενν. 28 Οκτωβρίου 1962) είναι Άγγλος ηθοποιός του θεάτρου, του κινηματογράφου και της τηλεόρασης. Για την ερμηνεία του πρωταγωνιστικού ρόλου του δράματος *The Lost Honour of Christopher Jefferies* (τηλεταινία σε δύο μέρη), κέρδισε το τηλεοπτικό Βραβείο BAFTA Καλύτερου ηθοποιού. 

## Σταδιοδρομία
**Τηλεόραση**
Έπαιξε, μεταξύ άλλων, στις ακόλουθες εκπομπές:

* Ως Γουίλιαμ Χέρικ στο *[[Being Human (βρετανική τηλεοπτική σειρά)|Being Human]]*
* Ως ο Βρετανός πρωθυπουργός Χάρολντ Ουίλσον στην 3η σεζόν του *[[Το Στέμμα (τηλεοπτική σειρά)|The Crown]]* 
* Ως ντετέκτιβ Ντοντς στη σειρά *McDonald & Dodds*

**Κινηματογράφος**
Υποδύθηκε ρόλους στις ταινίες *Confetti*, *High Hopes*, *Bridget Jones: The Edge of Reason*, *Tomorrow Never Dies*, *The Golden Compass*, *Wild Child*. Επιπλέον συμμετείχε στις τρεις πρώτες ταινίες της σειράς *Nativity* καθώς και στη μικρού μήκους ταινία *The One Note Man* του Έλληνα Γιώργου Σιούγκα.

## Παραπομπές


## Εξωτερικοί σύνδεσμοι
* Ο Jason Watkins στην IMDb
* Ο Jason Watkins στο *comedy.co.uk*

Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί θεάτρου
Κατηγορία:Άγγλοι ηθοποιοί τηλεόρασης
Κατσαούνης

Το ελληνικό επώνυμο **Κατσαούνης** μπορεί να αναφέρεται σε κάποιο από τα παρακάτω πρόσωπα:

* Αθανάσιος Κατσαούνης (1937-2014), δικαστικός και δήμαρχος Κατερίνης
* Αριστείδης Κατσαούνης (1920-1997), βουλευτής Α΄ Θεσσαλονίκης και υφυπουργός Βιομηχανίας (1976-1977)
* Γιώργος Κατσαούνης (γενν. 1982), υδατοσφαιριστής
* Μιχαήλ Κατσαούνης (1929-2003), φιλόλογος και συγγραφέας
* Παναγιώτης Κατσαούνης (1910-1935), ποδοσφαιριστής
Κολομπιέ (Κοτ-ντ'Ορ)

Το **Κολομπιέ** (γαλλικά: *Colombier*, ) είναι γαλλική κοινότητα στο νομό της Κοτ-ντ'Ορ, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες της Κοτ-ντ'Ορ
Ψεύτικο βάσιμο

Το **ψεύτικο βάσιμο** (eng
 faux-bourdon ή false bordone) είναι μια παραλλαγή του Ντισκάντους. Αναφέρεται πρώτη φορά σε αγγλικά συγγράμματα του 15ου αιώνα, αλλά είναι όπως φαίνεται παλαιότερης εποχής. Το χαρακτηριστικό του γνώρισμα είναι οι παράλληλες τρίτες.

## Επίδραση
Με την κίνηση αυτή στο ψεύτικο βάσιμο ελευθερώνεται η μουσική από τα δεσμά που σίγουρα θα σταματούσαν την εξέλιξη της πολυφωνίας. Χρειάστηκε, ωστόσο, αγώνας για να επιβληθεί στο τραγούδι το διάστημα της τρίτης, το οποίο σήμερα τραγουδάμε χωρίς καμία ενόχληση (οι γνωστές σε εμάς δεύτερες).

## Ονομασία
Το Ψεύτικο Βάσιμο λεγόταν έτσι διότι γραφόταν διαφορετικά απ' ό,τι ακουγόταν. Ουσιαστικά, ο τραγουδιστής σκεπτόταν (δίχως να την γράφει, αφού το ψεύτικο βάσιμο ήταν αυτοσχεδίαστο) την κάτω τρίτη της κύριας μελωδίας, αλλά την τραγουδούσε μία οκτάβα ψηλότερα, σχηματίζοντας έτσι διάστημα έκτης με την κύρια μελωδία.
μικρογραφία|Δίφωνο Ψεύτικο Βάσιμο
μικρογραφία|Τρίφωνο Ψεύτικο Βάσιμο
Γενικά, όμως, το ψεύτικο βάσιμο ήταν τρίφωνο. Εκτός από την κάτω τρίτη, (που τραγουδιόταν μια οκτάβα ψηλότερα), προσέθεταν και μια άλλη ακόμα φωνή, σε διάστημα τρίτης από την κύρια μελωδία.

## Ιστορία
Το ψεύτικο βάσιμο διατηρήθηκε πολύ καιρό στην εκκλησιαστική μουσική. Μέχρι και σήμερα ακόμα στη Ρώμη ψέλνουν με αυτόν τον τρόπο. Δεν πρόκειται όμως πια για το παλιό ψεύτικο βάσιμο, αλλά μάλλον για απλά πολυφωνικά ρετσιτατίβα.

## Παραπομπές

* Nef, K. (1960a) ‘Nτισκάντους - Ψεύτικο Βάσιμο’, in *Ιστορία της Μουσικής*. 1st edn. Αθήνα, Ελλάδα: Εκδόσεις Απόλλων (1), pp.&nbsp;135–137.

## Βλέπε επίσης

* Ντισκάντους

Κατηγορία:Μουσική θεωρία
Ντίαρμπορν (Μίσιγκαν)

Το **Ντίαρμπορν**, ή **Ντίρμπορν** (αγγλικά: **Dearborn, Michigan**), είναι πόλη στην Κομητεία Γουέιν στην αμερικανική πολιτεία του Μίσιγκαν. Όντας εσωτερικό προάστιο του Ντιτρόιτ, το Ντίαρμπορν συνορεύει με το Ντιτρόιτ νότια και δυτικά, ευρισκόμενο περίπου 11,3 χλμ δυτικά του κέντρου του Ντιτρόιτ. Από την απογραφή του 2020, είχε πληθυσμό 109.976 κατοίκους, κατατάσσοντας το ως την έβδομη μεγαλύτερη πόλη στο Μίσιγκαν. Το Ντίαρμπορν είναι περισσότερο γνωστό ως η τοποθεσία της Ford Motor Company και η γενέτειρα και πατρίδα του ιδρυτή της, Χένρυ Φορντ.

## Παραπομπές


Κατηγορία:Πόλεις του Μίσιγκαν
Athens Pride

Το **Athens Pride** είναι ετήσια παρέλαση υπερηφάνειας που διοργανώνεται από το 2005 από την αθηναϊκή ΛΟΑΤ κοινότητα. Σύμφωνα με τους διοργανωτές, στόχος της παρέλασης υπερηφάνειας είναι να γίνει ορατή η παρουσία των λεσβιών, των γκέι και των τρανς στην κοινωνία διοργανώνοντας μια παρέλαση υπερηφάνειας τιμώντας την επέτειο της εξέγερσης του Στόουνγουολ και ενισχύοντας το αίσθημα της κοινότητας μεταξύ της ελληνικής κοινότητας ΛΟΑΤ.

## Ιστορία
Η πρώτη προσπάθεια οργάνωσης μιας παρέλασης υπερηφάνειας στην Ελλάδα έγινε σε μικρή κλίμακα από το Απελευθερωτικό Κίνημα Ομοφυλόφιλων Ελλάδας, στις 28 Ιουνίου 1980 στην Αθήνα. Το 1982 έγινε άλλη μια παρέλαση υπερηφάνειας στο Ζάππειο. Τα επόμενα δέκα χρόνια, παρόμοιες εκδηλώσεις έλαβαν χώρα στην Αθήνα, κυρίως σε ατομική βάση. Από το 1992 έως το 1999 έγιναν ετήσιες εκδηλώσεις σε διαφορετική τοποθεσία, ενώ το 1998 και το 1999 οι παρελάσεις υπερηφάνειας ήταν περιορισμένες σε κλειστό κύκλο ατόμων. Την ίδια ώρα, στην παραλία της Θεσσαλονίκης, η Ομάδα Πρωτοβουλίας Ομοφυλόφιλων Θεσσαλονίκης διοργάνωσε τις πρώτες παρελάσεις υπερηφάνειας στην πόλη.

Από το 2005, όλες οι οργανώσεις και σύλλογοι ΛΟΑΤ ατόμων Ελλάδα διοργανώνουν από κοινού την ετήσια παρέλαση υπερηφάνειας, συνήθως τον Ιούνιο στην πλατεία Κλαυθμώνος στο κέντρο της Αθήνας. Το 2005, η τότε δήμαρχος Αθηνών Ντόρα Μπακογιάνη υποστήριξε την διεξαγωγή της παρέλασης υπερηφάνειας στην Αθήνα, αλλά ο επόμενος δήμαρχος, ο Νικήτας Καλαμάνης του κόμματος της Νέας Δημοκρατίας, αρνήθηκε την παροχή επίσημης υποστήριξης στην εκδήλωση από τον δήμο Αθηναίων. Το σύνθημα του 2005 ήταν το «Όλη η ζωή και η αγάπη αξίζουν σεβασμό» και, σύμφωνα με τους διοργανωτές, συμμετείχαν περίπου 1.000 άτομα. Η παρέλαση του 2009 είχε σύνθημα «100% ισότητα» και έλαβε χώρα στις 13 Ιουνίου.

## Παραπομπές


Κατηγορία:ΛΟΑΤ στην Ελλάδα
Κατηγορία:Διοργανώσεις στην Ελλάδα
Χειρόμυλος

μικρογραφία
μικρογραφία
Ο **χειρόμυλος** είναι ένα εργαλείο που χρησιμοποιούνταν για την άλεση του σιταριού. Αποτελείται από δύο μυλόπετρες, δύο κυκλικές πέτρες παρόμοιου μεγέθους, οι οποίες βρίσκονται η μία πάνω στην άλλη. Η μυλόπετρα που βρίσκεται στο πάνω μέρος έχει μία οπή στο κέντρο, στην οποία έριχναν το σιτάρι και μία ξύλινη και αργότερα σιδερένια λαβή, την οποία κρατούσαν και έτσι γύριζαν την πέτρα για να αλεστεί ο καρπός. Στη μέση του χειρόμυλου υπήρχε ένας μικρός και σταθερός σιδερένιος άξονας, ο οποίος συγκρατούσε την πάνω μυλόπετρα στη θέση της. Ο χειριστής της μυλόπετρας, η οποία βρισκόταν σχεδόν σε κάθε σπίτι σαν προσωπικός μύλος, ήταν συνήθως παιδί. Με τη βοήθεια της λαβής, εκτελούσε επαναλαμβανόμενα την κυκλική κίνηση, με αποτέλεσμα ο καρπός να μεταφέρεται από την οπή ανάμεσα στις επιφάνειες των δύο μυλοπετρών, να συνθλίβεται και να μετατρέπεται σε αλεύρι.

## Εξωτερικοί σύνδεσμοι
* 
* 

Κατηγορία:Γεωργικά εργαλεία
Κατηγορία:Εργαλεία χειρός
Παλαμαριά

μικρογραφία
Η **παλαμαριά** αποτελεί αγροτικό εργαλείο θερισμού των δημητριακών, που χρησιμοποιούνταν κατά την προβιομηχανική εποχή. Είναι μια ξύλινη χειρολαβή, η οποία διαθέτει τρεις εσοχές για να εφαρμόζουν τα τρία δάχτυλα του χεριού και μια ξύλινη προέκταση που ακουμπά στο επάνω μέρος της παλάμης. Το εργαλείο αυτό προστάτευε από τους τραυματισμούς του δρεπανιού και το δάγκωμα των φιδιών και ταυτόχρονα μεγάλωνε την παλάμη, ώστε να θερίζονται περισσότερα στάχυα.  

Άλλες ονομασίες: δαχτυλήθρα, ξύλινο γάντι, γάντι του καλοκαιριού
Κεντημένο ψωμί

μικρογραφία
μικρογραφία
Ως **κεντημένο** καλείται το **[[ψωμί]]**, στην επιφάνεια του οποίου υπάρχουν διαφορετικές αναπαραστάσεις και σχέδια. Θεωρείται ότι ο τρόπος με τον οποίο είναι στολισμένο θυμίζει κέντημα, γι’ αυτό και ονομάστηκε «κεντημένο». Το κεντημένο ψωμί δεν είναι απλώς ένα διατροφικό είδος, αλλά φέρει πολλαπλούς συμβολισμούς, καθώς συνδέεται με μεγάλες θρησκευτικές γιορτές και διαβατήριες τελετουργίες του κύκλου της ζωής.

Το 2023 η τέχνη του κεντημένου ψωμιού του Βαρνάβα Αττικής εγγράφηκε ως στοιχείο στο Εθνικό Ευρετήριο της Άυλης Πολιτιστικής Κληρονομιάς της Ελλάδας. Η χρονική αφετηρία της πρακτικής του κεντήματος του ψωμιού δεν μπορεί να οριστεί με ακρίβεια. Η προσπάθεια να καθοριστεί προκύπτει από την ανάλυση των συνεντεύξεων που παραχώρησαν κεντήστρες της κοινότητας σε συνδυασμό με την ηλικία τους. Με την πιο ηλικιωμένη πληροφορήτρια να είναι σήμερα 88 ετών και να έχει παρακολουθήσει το κέντημα του ψωμιού από μικρό παιδάκι, εύλογα κάποιος μπορεί να πάει στο παρελθόν τουλάχιστον εκατό χρόνια πίσω. Ωστόσο, γνωρίζοντας ότι στην ομάδα των κεντηστριών συμμετείχαν συχνά μανάδες αλλά και γιαγιάδες, η αναγωγή στο παρελθόν θα μπορούσε να είναι βαθύτερη από το διάστημα των εκατό ετών.

Την αντοχή του στοιχείου στον χρόνο επιβεβαιώνουν με μαρτυρίες τους οι γυναίκες-κεντήστρες του Βαρνάβα, αλλά και η  τοπική κοινότητα, η οποία αισθάνεται ότι η συνέχιση της τέχνης του κεντημένου ψωμιού αποτελεί μέρος της διαφύλαξης της πολιτισμικής της ταυτότητας. Το ενδιαφέρον για την εκμάθηση της τέχνης του «κεντήματος» εμφανίζεται ανανεωμένο, ιδιαιτέρως για τις ηλικίες μεταξύ 50-60, όταν δηλαδή οι γυναίκες της κοινότητας που βρίσκονται κοντά σε αυτήν την ηλικία παντρεύουν τα παιδιά τους και θεωρούν «επιβεβλημένο» να κεντήσουν τα κουλούρια τους γάμου τους.

Κατηγορία:Ψωμιά
Ζυμωτήριο

μικρογραφία
**Ζυμωτήριο** ονομάζεται αλλιώς η σκάφη ζυμώματος. Πρόκειται για μία ξύλινη λεκάνη, μέσα στην οποία προετοίμαζαν τη ζύμη και ζύμωναν το ψωμί ή οποιοδήποτε άλλο είδος αρτοσκευάσματος. Παλαιότερα, το ζυμωτήριο ήταν ένα απαραίτητο εργαλείο για τα νοικοκυριά. Η απόκτησή του αποτελούσε επένδυση και αρκετοί από εκείνους που δε διέθεταν ένα, το δανείζονταν από τους γείτονές τους μέχρι να καταφέρουν να το αγοράσουν. Το ζυμωτήριο μπορούσε να έχει πολλαπλή χρήση. Χρησιμοποιούνταν και για το μπάνιο ή την κούνια των βρεφών.
Κεχριάνικα Λακωνίας

Τα **Κεχριάνικα** είναι οικισμός της Ανατολικής Μάνης στην Λακωνία, κτισμένος σε υψόμετρο 99 μέτρων από την επιφάνεια της θάλασσας. Βρίσκεται περίπου ένα χιλιόμετρο νοτιοδυτικά του χωριού Κοίτα. Έχει χαρακτηριστεί παραδοσιακός οικισμός από το 1978.

Αξιοθέατα του οικισμού αποτελούν ο «Κόλουρος» πολεμόπυργος των Κοτέων, η Βυζαντινή εκκλησία του Αγίου Ανδρέα, η οποία χρονολογείται κατά τον 13ο αιώνα, καθώς και οι εκκλησίες της Παναγίας Γιάτρισσας και του Αγίου Δημητρίου. 

Είναι ο τόπος καταγωγής του συνταγματάρχη πεζικού Κωνσταντίνου Δαβάκη, ήρωα του Ελληνοϊταλικού Πολέμου. Στο χωριό υπάρχει μαρμάρινη προτομή του, δημιούργημα του, επίσης Μανιάτη, Μιχάλη Κάσση.

## Δημογραφική εξέλιξη
Η δημογραφική εξέλιξη του οικισμού είναι η εξής:

## Παραπομπές
 

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Πέτλια (ταγάρι)

μικρογραφία|261x261εσ
μικρογραφία|181x181εσ
Στην αρβανίτικη διάλεκτο, **πέτλια** ονομάζεται ο πολύχρωμος υφασμάτινος σάκος, μέσα στον οποίο τοποθετούσαν την κουλούρα του γάμου. Η πέτλια κατασκευαζόταν στον αργαλειό από το μαλλί των προβάτων. Την ημέρα του μυστηρίου, με τις πέτλιες μετέφεραν τα κουλούρια του γάμου από το σπίτι του γαμπρού στην εκκλησία. Εκείνοι που τα κρατούσαν προχωρούσαν μπροστά από τους οργανοπαίχτες, οι οποίοι συνόδευαν τον γαμπρό μέχρι την εκκλησία.
Ντουγένι

μικρογραφία
Το **ντουγένι** είναι γεωργικό εργαλείο που χρησιμοποιούνταν στη διαδικασία του αλωνίσματος των δημητριακών κατά την προβιομηχανική εποχή. Φτιαχνόταν από ξύλο και στην κάτω πλευρά του είχε πέτρινες και αργότερα σιδερένιες λεπίδες. Με τη βοήθειά του, οι γεωργοί ξεχώριζαν τον σπόρο -  σιτάρι από το στάχυ. Συνήθως το τραβούσε κάποιο ζώο, όπως γαϊδούρι, αγελάδα ή ταύρος μέσα στο αλώνι. Πολλές φορές τα παιδιά ανέβαιναν πάνω στο ντουγένι για να είναι πιο βαρύ και να σπάνε ευκολότερα τα σιτηρά. Χρησιμοποιούνταν, επίσης, για να ισιώνει την επιφάνεια του χώματος ή για να βοηθά να καλύπτονται τα σπαρμένα σιτηρά, ώστε να μην τρώγονται από τα πτηνά.

Άλλες ονομασίες: σβάρνα, ντουένι, δουκάνη, ντουκάνη, ντουγάνα (Θράκη), βολόσυρος (Κρήτη), βόλοσθρος (Μήλος), βουκάνη (Κύπρος), τουκάν (Πόντος)

Κατηγορία:Γεωργικά εργαλεία
Μασιμιλιάνο Αλέγκρι

Ο **Μασιμιλιάνο Αλέγκρι** (, γεννηθείς στις 11 Αυγούστου 1967), επίσης γνωστός ως **Μαξ Αλέγκρι**, είναι Ιταλός επαγγελματίας προπονητής ποδοσφαίρου και παλαίμαχος ποδοσφαιριστής. Από το 2025 είναι προπονητής της Μίλαν που αγωνίζεται στη Σέριε Α.

Κατά τη διάρκεια της καριέρας του, ο Αλέγκρι αγωνίστηκε στη Σέριε Α ως μέσος με την Πίζα, τη Πεσκάρα, την Κάλιαρι, την Περούτζια και τη Νάπολι. Το 2002, κέρδισε τον τίτλο της Σέριε Δ με την Αγκλιανέσε, με την οποία αποσύρθηκε ως παίκτης. Κατά τη διάρκεια της παραμονής του στη Λιβόρνο, λόγω του αδύνατου σώματος και της ταχύτητάς του, τον αποκαλούσαν «Acciughina» (Μικρό Γαύρο), ένα παρατσούκλι που χρησιμοποιεί ακόμα ο ιταλικός Τύπος για να του απευθύνεται.

Οταν ξεκίνησε την προπονητική του καριέρα το 2003 με αρκετές μικρότερες ιταλικές ομάδες, ο Αλέγκρι βοήθησε τη Σασουόλο να προβιβαστεί στη Σέριε Β για πρώτη φορά στην ιστορία της, κερδίζοντας το πρωτάθλημα της Σέριε Γ και το Σούπερ Καπ Ιταλίας την ίδια χρονιά. Από το 2008 έως το 2010, ήταν προπονητής της Κάλιαρι στη Σέριε Α, οδηγώντας την στον καλύτερο τερματισμό της Σέριε A εδώ και σχεδόν 15 χρόνια. Η επιτυχημένη πορεία του ως προπονητής της Κάλιαρι κέρδισε το ενδιαφέρον και τη μεταγραφή του στη Μίλαν το 2010, όπου παρέμεινε μέχρι τον Ιανουάριο του 2014, κερδίζοντας ένα *[[Σκουντέτο]]* το 2010–11, το πρώτο για τη Μίλαν από το 2004 και έναν τίτλο Σούπερ Καπ Ιταλίας το 2011. Μεταξύ 2014 και 2019, ο Αλέγκρι ήταν επικεφαλής της Γιουβέντους, με την οποία κέρδισε έντεκα τρόπαια: πέντε συνεχόμενα πρωταθλήματα (από το 2015 έως το 2019), τέσσερα Κύπελλα Ιταλίας στη σειρά (από το 2015 έως το 2018) και δύο Σούπερ Καπ. Το 2018 έφτασε επίσης σε δύο τελικούς Τσάμπιονς Λιγκ (2015 και 2017). Επέστρεψε στη Γιουβέντους το 2021, μετά από δύο χρόνια απουσίας από τη διοίκηση. Επέστρεψε ως προπονητής της Μίλαν τον Μάιο του 2025.

Ατομικά, ο Αλέγκρι κέρδισε το βραβείο *Panchina d'Oro* (Χρυσό Πάγκο) τέσσερις φορές (2009, 2015, 2017 και 2018) και τέσσερις φορές ήταν προπονητής της χρονιάς στη Serie A (2011, 2015, 2016 και 2018), καθώς και το βραβείο Βραβείο Έντσο Μπεαρζότ (2015) και εισήχθη στο Hall of Fame του ιταλικού ποδοσφαίρου (2018). Είναι επίσης ο μόνος προπονητής στην ιστορία του ιταλικού ποδοσφαίρου που έχει κατακτήσει πέντε *Σκουντέτο* και τέσσερα Κύπελλα Ιταλίας διαδοχικά και ο μόνος στα πέντε κορυφαία πρωταθλήματα της Ευρώπης που έχει κερδίσει ένα εγχώριο νταμπλ για τέσσερις συνεχόμενες σεζόν.

## Παραπομπές

## Εξωτερικοί σύνδεσμοι
*

Κατηγορία:Προπονητές ποδοσφαίρου Σέριε Α
Κατηγορία:Προπονητές ποδοσφαίρου Γιουβέντους
Κατηγορία:Προπονητές ποδοσφαίρου ΑΚ Μίλαν
Κατηγορία:Προπονητές ποδοσφαίρου Κάλιαρι Κάλτσιο
Κατηγορία:Προπονητές ποδοσφαίρου ΣΠΑΛ 2013
Κατηγορία:Ιταλοί προπονητές ποδοσφαίρου
Κατηγορία:Ποδοσφαιριστές Σέριε Γ
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΑΚ Πιστοϊέζε 1921
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές Κάλτσιο Πάντοβα
Κατηγορία:Ποδοσφαιριστές Περούτζα Κάλτσιο
Κατηγορία:Ποδοσφαιριστές Κάλιαρι Κάλτσιο
Κατηγορία:Ποδοσφαιριστές Ντελφίνο Πεσκάρα 1936
Κατηγορία:Ποδοσφαιριστές ΑΚ Πίζα 2009
Κατηγορία:Ποδοσφαιριστές ΑΣ Λιβόρνο Κάλτσιο
Μοχάμαντ Σαμπάχ Αλ-Σαλέμ Αλ-Σαμπάχ

**Η Αυτού Υψηλότης Σεΐχης** **Μοχάμαντ Σαμπάχ Α΄-Σαλέμ Αλ-Σαμπαχ** (αραβικά: الشيخ محمد صباح السالم الصباح, λατινικά: *Mohammad Sabah Al-Salem Al-Sabah*, γεννημένος στις 10 Οκτωβρίου 1955) είναι διακεκριμένος πολιτικός, οικονομολόγος και διπλωμάτης του Κουβέιτ. Υπηρέτησε ως πρωθυπουργός του Κουβέιτ από τις 4 Ιανουαρίου 2024 έως τις 15 Μαΐου 2024. Νωρίτερα, υπηρέτησε ως αναπληρωτής πρωθυπουργός του Κουβέιτ, συμβάλλοντας σημαντικά στη διακυβέρνηση και τις διεθνείς σχέσεις της χώρας.

## Πρώτα χρόνια και εκπαίδευση
Γεννήθηκε στις 10 Οκτωβρίου 1955 και είναι γιος του σεΐχη Σαμπάχ Γ΄Αλ-Σαλίμ Αλ-Σαμπάχ, πρώην εμίρη του Κουβέιτ, και της Νουρίγια Αλ-Αχμάντ Αλ-Σαμπάχ, αδελφής του σημερινού εμίρη. Ο μεγαλύτερος αδελφός του είναι ο Σαλέμ Σαμπάχ Αλ-Σαλέμ Αλ-Σαμπάχ, ο οποίος διετέλεσε υπουργός Άμυνας και Εσωτερικών. Ο Μοχάμεντ Σαμπάχ απέκτησε το πτυχίο του στα οικονομικά από το Κολέγιο Κλέιρμοντ ΜακΚίνα και στη συνέχεια απέκτησε τόσο μεταπτυχιακό όσο και διδακτορικό δίπλωμα στα οικονομικά και τις Μεσανατολικές σπουδές από το Πανεπιστήμιο Χάρβαρντ.

## Σταδιοδρομία
## Κυβερνητική υπηρεσία
Διορίστηκε το 1993 ως πρεσβευτής του Κουβέιτ στις Ηνωμένες Πολιτείες και υπηρέτησε μέχρι τις 14 Φεβρουαρίου 2001, οπότε και έγινε υπουργός Εξωτερικών. Κατείχε τη θέση του υπουργού Οικονομικών από τον Ιανουάριο του 2003 έως τον Ιούλιο του 2003.  Στις 11 Φεβρουαρίου 2006 διορίστηκε αναπληρωτής πρωθυπουργός, συνεχίζοντας επίσης ως υπουργός Εξωτερικών.

Παραιτήθηκε από το αξίωμά του στις 18 Οκτωβρίου 2011 σε ένδειξη διαμαρτυρίας για την υποτιθέμενη διαφθορά στην κυβέρνηση του Κουβέιτ. Στη συνέχεια ασχολήθηκε με ακαδημαϊκά ενδιαφέροντα ως επισκέπτης υπότροφος στο Πανεπιστήμιο της Οξφόρδης.

## Πρωθυπουργός
Στις 4 Ιανουαρίου 2024, ο σεΐχης Μισάλ Αλ-Αχμάντ Αλ-Τζαμπρ Αλ-Σαμπάχ, ο εμίρης του Κουβέιτ, διόρισε τον σεΐχη Μοχάμαντ Σαμπάχ αλ-Σαλέμ αλ-Σαμπάχ ως πρωθυπουργό του Κουβέιτ. Ο διορισμός αυτός σηματοδότησε την πρώτη φορά μετά από είκοσι χρόνια που ένας απόγονος του κλάδου των Μπανου Σαλίμ της ηγετικής οικογένειας του Κουβέιτ ανέλαβε αυτή τη θέση.

## Προσωπική ζωή
Ο Αλ-Σαμπάχ είναι παντρεμένος με τη Φεριάλ Ντουάιτζ Αλ Σαλμάν Αλ Σαμπάχ και έχει τέσσερα παιδιά. 

## Παραπομπές


## Εξωτερικοί σύνδεσμοι
* 

Μοχαμεντ
Κλάρινγκτον

Το **Κλάρινγκτον** (αγγλικά: *Clarington*) είναι κοινότητα στο Οντάριο του Καναδά η οποία ανήκει στον περιφερειακό δήμο του Ντάρεμ. Το 2021 είχε πληθυσμό 101.427 κατοίκους.

Παλαιότερα ονομαζόταν Ντάρλινγκτον. Εκεί βρίσκεται και ο πυρηνικός σταθμός Ντάρλινγκτον.

Στην επικράτεια υπάρχουν διάφορα κατοικημένα κέντρα, μεταξύ των οποίων τα κυριότερα είναι τα Μπόουμανβιλ, Κούρτις, Νιουκάσλ, Όρονο. Άλλα περιλαμβάνουν τα Μποντ Χεντ, Μπράουνσβιλ, Μπέρκετον, Κλαρκ, Κρούκεντ Κρηκ, Ένφιλντ, Εννισκίλλεν, Γκωντ Κόρνερς, Χάμπτον, Χέιντον, Κένταλ, Κίρμπυ, Λέσκαρντ, Μέιπλ Γκρόουβ, Μίτσελ Κόρνερς, Νιου Παρκ, Νιούτονβιλ, Πορτ Ντάρλινγκτον, Πορτ Γκράνμπυ, Σέιλεμ, Σολίνα, Στάρκβιλ, Τώντον, Ταϊρόουν, Ουέστ Σάιντ Μπητς και Ουίλμοτ Κρηκ.

## Παραπομπές


## Εξωτερικοί σύνδεσμοι
*  

Κατηγορία:Τορόντο
Παλαιών Πατρών Μιχαήλ

Ο **Μιχαήλ** ήταν βυζαντινός ιεράρχης, μητροπολίτης Παλαιών Πατρών και Λακεδαιμονίας. Αναφέρεται με τον τίτλο *Ο ταπεινός Μητροπολίτης Παλαιών Πατρών Έξαρχος Αχαΐας και υπέρτιμος Μιχαήλ*.

## Βιογραφικά στοιχεία
Η καταγωγή και ο πρότερος βίος του είναι άγνωστος. Ο Μιχαήλ εξελέγη Μητροπολίτης Παλαιών Πατρών το 1315 (τον Ιούλιο αυτού του έτους συνυπογράφει συνοδική απόφαση επί Πατριάρχου Ιωάννου ΙΓ΄). Ο Θωμόπουλος αναφέρει ότι αυτό έγινε ίσως με την συγκατάβαση του Πάπα, καθώς Μητροπολίτης στον θρόνο των Πατρών είχε να ορισθεί από το 1205, όταν οι Φράγκοι κατέλαβαν την πόλη και έδιωξαν τον ορθόδοξο μητροπολίτη Ευθύμιο.

Τον Δεκέμβριο του 1315 ανέλαβε *πρόεδρος* (επίσκοπος) και της χηρεύουσας Επισκοπής Λακεδαιμονίας έως το 1316}. Το 1316 ενεπλάκη σε δίκη με μία μοναχή με σκοπό να οικειοποιηθεί μία εικόνα και κάποια οικόπεδα που είχαν δοθεί δωρεά, χωρίς επιτυχία για αυτόν}. Έπειτα από αυτόν δεν αναφέρεται για αρκετά χρονια άλλος επίσκοπος Λακεδαιμονίας και η επισκοπή χήρευε}. 

Ο Μιχαήλ μνημονεύεται από την ορθόδοξη εκκλησία στο *Τριώδιον στο Συνοδικόν* της Κυριακής της Ορθοδοξίας ως εξής :

## Παραπομπές


## Πηγές
* 
* 
* 

Κατηγορία:Μητροπολίτες Παλαιών Πατρών
Κατηγορία:Μητροπολίτες Λακεδαιμονίας
Κατηγορία:Βυζαντινοί επίσκοποι
Obsidian

Το **Obsidian** είναι μια προσωπική βάση γνώσεων και εφαρμογή λογισμικού λήψης σημειώσεων που λειτουργεί σε αρχεία Markdown. Επιτρέπει στους χρήστες να δημιουργούν εσωτερικούς συνδέσμους για σημειώσεις και στη συνέχεια να οπτικοποιούν τις συνδέσεις ως γράφημα. Έχει σχεδιαστεί για να βοηθά τους χρήστες να οργανώνουν και να δομούν τις σκέψεις και τις γνώσεις τους με ευέλικτο και μη γραμμικό τρόπο. Το λογισμικό είναι δωρεάν για προσωπική χρήση, με εμπορικές άδειες διαθέσιμες επί πληρωμή.

## Ιστορία
Το Obsidian ιδρύθηκε από τον Shida Li και την Erica Xu ενώ βρισκόταν σε καραντίνα κατά τη διάρκεια της πανδημίας COVID-19. Ο Li και η Xu, που είχαν γνωριστεί ενώ σπούδαζαν στο Πανεπιστήμιο του Γουοτερλού, είχαν ήδη συνεργαστεί σε πολλά αναπτυξιακά έργα. Το Obsidian κυκλοφόρησε αρχικά στις 30 Μαρτίου 2020. Η έκδοση 1.0.0 κυκλοφόρησε τον Οκτώβριο του 2022. Η έκδοση 1.1, η οποία πρόσθεσε το βασικό πρόσθετο Canvas, κυκλοφόρησε τον Δεκέμβριο του 2022.

## Χαρακτηριστικά
Το Obsidian είναι χτισμένος σε Electron. Είναι μια εφαρμογή πολλαπλών πλατφορμών που τρέχει σε Windows, Linux και macOS, καθώς και λειτουργικά συστήματα για κινητά όπως Android και iOS. Δεν υπάρχει διαδικτυακή έκδοση του λογισμικού. Το Obsidian μπορεί να προσαρμοστεί προσθέτοντας πρόσθετα και θέματα, τα οποία είναι επίσης προσβάσιμα από την εφαρμογή για κινητά και τα οποία επιτρέπουν στους χρήστες να επεκτείνουν τη λειτουργικότητα του λογισμικού με πρόσθετες λειτουργίες ή ενσωμάτωση με άλλα εργαλεία. Το Obsidian διαφοροποιεί μεταξύ των βασικών προσθηκών, που κυκλοφορούν και διατηρούνται από την ομάδα της Obsidian, και των προσθηκών κοινότητας, που συνεισφέρονται από χρήστες. Παραδείγματα προσθηκών κοινότητας περιλαμβάνουν έναν πίνακα εργασιών τύπου Kanban και ένα γραφικό στοιχείο ημερολογίου. Υπάρχουν πάνω από 200 θέματα που κατασκευάζονται από την κοινότητα για χρήση με την εφαρμογή.

Το Obsidian λειτουργεί σε έναν φάκελο εγγράφων κειμένου. Κάθε νέα σημείωση στο Obsidian δημιουργεί ένα νέο έγγραφο κειμένου και όλα τα έγγραφα μπορούν να αναζητηθούν μέσα από την εφαρμογή. Το Obsidian επιτρέπει την εσωτερική σύνδεση μεταξύ των σημειώσεων και δημιουργεί ένα διαδραστικό γράφημα που απεικονίζει τις σχέσεις μεταξύ των σημειώσεων. Η μορφοποίηση κειμένου στο Obsidian επιτυγχάνεται μέσω του Markdown, αλλά το Obsidian παρέχει τη στιγμιαία προεπισκόπηση μορφοποιημένου κειμένου.

Η υποστήριξη πελατών της Obsidian είναι προσβάσιμη μόνο μέσω email. Οι προγραμματιστές, ωστόσο, έχουν φιλοξενήσει ένα φόρουμ στο Διαδίκτυο και ένα κανάλι Discord όπου οι χρήστες μπορούν να ανταλλάσσουν λύσεις και ιδέες.

## Δείτε επίσης

## Παραπομπές


## Εξωτερικοί σύνδεσμοι
* Πρόσθετα Obsidian
* Επίσημο φόρουμ Obsidian
* Obsidian - Μία ιδιαίτερη και ισχυρή εφαρμογή για σημειώσεις σε υπολογιστές και smartphone
Στατιστική Υπηρεσία του Καναδά

Η **Στατιστική Υπηρεσία του Καναδά** (αγγλικά: Statistics Canada, συντομογραφία: StatCan, γαλλικά: Statistique Canada) είναι ο οργανισμός της Κυβερνήσεως του Καναδά που έχει αναλάβει την παραγωγή στατιστικών για την καλύτερη κατανόηση του Καναδά, του πληθυσμού, των πόρων, της οικονομίας, της κοινωνίας και του πολιτισμού του. Ιδρύθηκε το 1971 και έχει την έδρα του στην Οττάβα.

Ο οργανισμός διευθύνεται από τον επικεφαλής στατιστικολόγο του Καναδά, Ανίλ Αρόρα, ο οποίος ανέλαβε το ρόλο στις 19 Σεπτεμβρίου 2016. Η StatCan είναι υπόλογη στο Κοινοβούλιο μέσω του Υπουργού Καινοτομίας, Επιστήμης και Βιομηχανίας, Φρανσουά-Φιλίπ Σαμπάν.

Η Στατιστική Υπηρεσία του Καναδά λειτουργεί ως η εθνική στατιστική υπηρεσία για τον Καναδά και παράγει στατιστικά στοιχεία για όλες τις επαρχίες καθώς και για την ομοσπονδιακή κυβέρνηση. Εκτός από τη διεξαγωγή περίπου 350 ενεργών ερευνών για σχεδόν όλες τις πτυχές της καναδικής ζωής, η Κοινοβουλευτική Πράξη της Στατιστικής ορίζει ότι η Στατιστική Υπηρεσία του Καναδά έχει καθήκον να διεξάγει απογραφή πληθυσμού σε όλη τη χώρα κάθε πέντε χρόνια και απογραφή της γεωργίας κάθε δέκα χρόνια.

Έχει θεωρηθεί συστηματικά ως ο καλύτερος στατιστικός οργανισμός στον κόσμο από τον Economist, όπως στις έρευνες του 1991 και του 1993 «Καλή Στατιστική». Το Φόρουμ Δημόσιας Πολιτικής και άλλοι έχουν επίσης αναγνωρίσει τις επιτυχίες του οργανισμού.

## Παραπομπές


## Εξωτερικοί σύνδεσμοι
* 

Κατηγορία:Κυβερνητικές υπηρεσίες
Κατηγορία:Δημογραφία του Καναδά
Σούγκαρ Ρέι Ρόμπινσον

Ο **Γουόλκερ Σμιθ Τζούνιορ** (), (3 Μαΐου 1921 – 12 Απριλίου 1989), περισσότερο γνωστός ως **Σούγκαρ Ρέι Ρόμπινσον**, ήταν Αμερικανός επαγγελματίας πυγμάχος που αγωνίστηκε από το 1940 έως το 1965. Ένας από τους καλύτερους του αθλήματος όλων των εποχών, Θεωρείται συχνά ως ο κορυφαίος, λαμβάνοντας υπόψη το σωματικό του βάρος.

## Βιογραφία
### Αγωνιστική πορεία
 
Ο Ρόμπινσον ήταν κυρίαρχος ως ερασιτέχνης, αλλά το ακριβές ερασιτεχνικό του ιστορικό δεν είναι γνωστό. Συνήθως αναφέρεται ως 85–0 με 69 αγώνες νοκ άουτ, 40 στον πρώτο γύρο. Ωστόσο, έχει αναφερθεί ότι έχασε από τον Μπίλι Γκράχαμ και τον Πάτσυ Πέσκα ως έφηβος με το πραγματικό όνομά του. Έγινε επαγγελματίας πυγμάχος το 1940 σε ηλικία 19 ετών και μέχρι το 1951 είχε ρεκόρ 129–1–2 με 85 νοκ άουτ. Από το 1943 έως το 1951 ο Ρόμπινσον έκανε ένα αήττητο σερί 91 αγώνων, το έκτο μεγαλύτερο στην ιστορία της επαγγελματικής πυγμαχίας πίσω από τον Πέδρο Καράσκο με 93, τον Τζίμι Ουάιλντ με 95,  τον Μπακ Σμιθ με 102, τον Πίκι ΜακΦάρλαντ με 104, και τον Γιάνγκ Γκρίφο με 107.  Ο Ρόμπινσον κατείχε τον παγκόσμιο τίτλο μεσαίων βαρών από το 1946 έως το 1951 και κέρδισε τον παγκόσμιο τίτλο μεσαίων βαρών το τελευταίο έτος. Αποσύρθηκε το 1952, για να επιστρέψει δυόμισι χρόνια αργότερα και να ανακτήσει τον τίτλο μεσαίων βαρών το 1955.
 
Έπειτα έγινε ο πρώτος πυγμάχος στην ιστορία που κέρδισε ένα παγκόσμιο πρωτάθλημα πέντε φορές (ένα κατόρθωμα που πέτυχε νικώντας τον Κάρμεν Μπασίλιο το 1958 για να ανακτήσει το πρωτάθλημα μεσαίων βαρών). Ο Ρόμπινσον ανακηρύχθηκε «μαχητής της χρονιάς» δύο φορές: πρώτα για τις εμφανίσεις του το 1942, στη συνέχεια μετά από εννέα χρόνια και πάνω από 90 αγώνες το 1951. Ο ιστορικός Μπερτ Σούγκαρ κατέταξε τον Ρόμπινσον ως τον καλύτερο μαχητή όλων των εποχών και το 2002, ο Ρόμπινσον κατατάχθηκε επίσης στο νούμερο ένα στη λίστα του περιοδικού The Ring με τους «80 Καλύτερους Μαχητές των τελευταίων 80 ετών».  Από τον Ιούλιο του 2023, η BoxRec κατατάσσει τον Ρόμπινσον ως τον καλύτερο πυγμάχο, λίβρα προς λίβρα, όλων των εποχών. Αξιολογήθηκε ως ο καλύτερος πυγμάχος όλων των εποχών, λίβρα προς λίβρα, από τον Διεθνή Οργανισμό Ερευνών Πυγμαχίας (IBRO) και στις δύο αξιολογήσεις όλων των εποχών, το 2006 και το 2019.

Γνωστός για τον αριστοκρατικό και επιδεικτικό τρόπο ζωής του έξω από το ρινγκ, ο Ρόμπινσον πιστώνεται ως ο εμπνευστής του σύγχρονου αθλητικού «συνοδού».

### Μετέπειτα ζωή
Μετά το τέλος της καριέρας του στην πυγμαχία, ο Ρόμπινσον επιχείρησε μια καριέρα στο χώρο της ψυχαγωγίας ως διασκεδαστής, αλλά δεν ήταν επιτυχής. Δυσκολεύτηκε οικονομικά μέχρι το θάνατό του το 1989. Εισήχθη στο International Boxing Hall of Fame το 1990.  Το 2006, εμφανίστηκε σε αναμνηστικό γραμματόσημο από την Ταχυδρομική Υπηρεσία των Ηνωμένων Πολιτειών.

## Παραπομπές


Κατηγορία:Αμερικανοί πυγμάχοι
Λάργκο (Σόφια)

Το **Λάργκο** είναι ένα αρχιτεκτονικό σύνολο τριών κτηρίων του σοσιαλιστικού κλασικισμού στο κέντρο της Σόφιας στη Βουλγαρία, που σχεδιάστηκε και κατασκευάστηκε τη δεκαετία του 1950 με σκοπό να γίνει το νέο αντιπροσωπευτικό κέντρο της πόλης. Σήμερα θεωρείται ένα από τα κύρια δείγματα της αρχιτεκτονικής του σοσιαλιστικού κλασικισμού στη Νοτιοανατολική Ευρώπη, καθώς και ένα από τα κύρια ορόσημα της Σόφιας. Το σύνολο αποτελείται από το κεντρικό κτήριο, το πρώην “Σπίτι του Κόμματος” (κτήριο της έδρας του Βουλγαρικού Κομμουνιστικού Κόμματος) και δύο παράπλευρα κτίρια: το ένα σήμερα φιλοξενεί το πολυκατάστημα TSUM και το Υπουργικό Συμβούλιο, ενώ και το άλλο το Προεδρικό Μέγαρο**,** το Ξενοδοχείο Μπάλκαν της Σόφιας και το Υπουργείο Παιδείας.

## Ιστορία
Ένα διάταγμα του Υπουργικού Συμβουλίου της Βουλγαρίας δημοσιεύτηκε το 1951 σχετικά με την κατασκευή του Λάργκο. Το οικόπεδο στο κέντρο της πόλης, που υπέστη ζημιές από τους βομβαρδισμούς της Σόφιας κατά τον Β' Παγκόσμιο Πόλεμο, εκκαθαρίστηκε το φθινόπωρο του 1952, ώστε να ξεκινήσει η κατασκευή των νέων κτιρίων τα επόμενα χρόνια. Το “Σπίτι του Κόμματος, που κάποτε στεφόταν από ένα κόκκινο αστέρι σε ένα βέλος, σχεδιάστηκε από μια ομάδα υπό τον αρχιτέκτονα Πέτσο Ζλάτεφ και ολοκληρώθηκε το 1955. Το γραφείο του Υπουργείου Ηλεκτρισμού, που αργότερα καταλήφθηκε από το Κρατικό Συμβούλιο και σήμερα από το Γραφείο του Προέδρου, έργο του Πέτσο Ζλάτεφ, του Πέταρ Ζαγκόρσκι και άλλων αρχιτεκτόνων, ολοκληρώθηκε το επόμενο έτος, ενώ το τμήμα TZUM του κτηρίου, σχεδιασμένο από μια ομάδα υπό τον Κώστα Νικόλοφ, ακολούθησε το 1957. Το σιντριβάνι μεταξύ του Γραφείου του Προέδρου και του παλαιότερου Εθνικού Αρχαιολογικού Μουσείου διαμορφώθηκαν το 1958. Το Λάργκο είχε επίσης κάποτε ένα άγαλμα του Βλαντιμίρ Λένιν, το οποίο αργότερα αφαιρέθηκε και αντικαταστάθηκε από αυτό της Αγίας Σοφίας το 2000.

## Ανακαίνιση
Με τις δημοκρατικές αλλαγές μετά το 1989, τα σύμβολα του κομμουνισμού στη διακόσμηση του Λάργκο αφαιρέθηκαν, με πιο συμβολική πράξη την αφαίρεση του κόκκινου αστεριού πάνω από το πρώην Σπίτι του Κόμματος με χρήση ελικοπτέρου και την αντικατάστασή του από τη σημαία της Βουλγαρίας. Στη δεκαετία του 1990 υπήρξαν προτάσεις για την αναμόρφωση του πρώην “Οίκου του Κόμματος”, που μερικές φορές θεωρείται ως επιβλητικό κατάλοιπο μιας προηγούμενης ιδεολογίας,με την εισαγωγή πιο μοντέρνων αρχιτεκτονικών στοιχείων.

Σύμφωνα με το νέο αρχιτεκτονικό σχέδιο της Σόφιας, η Πλατεία Ανεξαρτησίας από το 2006 αναδιοργανώνεται. Το γκαζόν και οι σημαίες στο κέντρο αντικαταστάθηκαν από γυάλινους θόλους, ώστε τα ερείπια της αρχαίας θρακικής και ρωμαϊκής πόλης Σέρδικα να εκτεθούν με εντυπωσιακό τρόπο, αποτελώντας έτσι τουριστικό αξιοθέατο. Οι δύο υπόγειες διαβάσεις, αυτή μπροστά από το πρώην Σπίτι του Κόμματος και αυτή με τη μεσαιωνική εκκλησία της Αγία Πέτκα Σαμαρντζίσκα, συνδέονται επίσης για να διευκολύνουν την πρόσβαση στους κοντινούς σταθμούς του μετρό Σέρδικα και Σέρδικα II .

## Παραπομπές


Κατηγορία:Κτίρια και κατασκευές στη Σόφια
NGC 4467

Ο **[[Νέος Γενικός Κατάλογος|NGC]] 4467** είναι ελλειπτικός γαλαξίας που απέχει 78 εκατομμύρια έτη φωτός και βρίσκεται στον αστερισμό Παρθένο. Τον ανακάλυψε ο αστρονόμος Όττο Στρούβε (Otto Struve) στις 28 Απριλίου 1851. Είναι συνοδός γαλαξίας του Μεσιέ 49 και ανήκει στο Σμήνος της Παρθένου.

## Παραπομπές


## Αναφορές

## Εξωτερικοί σύνδεσμοι
*

Κατηγορία:Ελλειπτικοί γαλαξίες
Κατηγορία:Παρθένος (αστερισμός)
4467
41169
Κατηγορία:Σμήνος της Παρθένου
+01-32-80
Πιόρια

Η **Πιόρια** (αγγλικά: *Peoria, Illinois*) είναι πόλη και έδρα της κομητείας Πιόρια στο Ιλινόι των Ηνωμένων Πολιτειών. Η πόλη βρίσκεται επί του ποταμού Ιλινόι και βάσει της απογραφής του 2020 είχε πληθυσμό 113.150 κατοίκους. Είναι η κύρια πόλη της μητροπολιτικής περιοχής της Πιόρια στο κεντρικό Ιλινόι, που αποτελείται από τις κομητείες Φούλτον, Μάρσαλ, Πιόρια, Σταρκ, Τάζουελ και Γούντφορντ, οι οποίες είχαν πληθυσμό 402.391 το 2020.

Ιδρύθηκε το 1691 από τον Γάλλο εξερευνητή Ανρί ντε Τοντί και είναι ο παλαιότερος μόνιμος ευρωπαϊκός οικισμός στην πολιτεία σύμφωνα με την Αρχαιολογική Υπηρεσία του Ιλινόι.

## Παραπομπές


Κατηγορία:Πόλεις του Ιλινόι
Κατηγορία:Έδρες κομητειών του Ιλινόι
Ελληνικό Ινστιτούτο Ναυτικής Ιστορίας

Το **Ελληνικό Ινστιτούτο Ναυτικής Ιστορίας** (ΕΛ.Ι.Ν.ΙΣ.) είναι επιστημονικό και πολιτιστικό σωματείο, μη κερδοσκοπικού χαρακτήρα, με έδρα την Αθήνα.

## Πληροφορίες
Το ΕΛ.Ι.Ν.ΙΣ. ιδρύθηκε τo 2018 με πρωτοβουλία αποστράτων και εν ενεργεία αξιωματικών του Ελληνικού Πολεμικού Ναυτικού και του Λιμενικού Σώματος, ακαδημαϊκών, επιχειρηματιών, επιστημόνων και ιδιωτών. Αντικείμενό του είναι η μελέτη, καταγραφή, διάσωση και διάδοση της ελληνικής Ναυτικής Ιστορίας και Παράδοσης. Εδρεύει στην Αθήνα και διοικείται από εννεαμελές Διοικητικό Συμβούλιο εκλεγόμενο από την Γενική Συνέλευση των μελών, με τετραετή θητεία.

Για τον σκοπό αυτό πραγματοποιεί ποικίλες δράσεις που περιλαμβάνουν: οργάνωση διαλέξεων, ημερίδων, συνεδρίων και ενημερωτικών και εκπαιδευτικών σεμιναρίων, εκδοτική δραστηριότητα (σε έντυπη ή και ηλεκτρονική μορφή), εκθέσεις, παραγωγή ντοκιμαντέρ ιστορικού περιεχομένου, έρευνες και συνεργασίες με άλλα σωματεία και ιδρύματα εντός και εκτός Ελλάδας και συμμετοχή σε επιστημονικά προγράμματα. Τον Οκτώβριο του 2023 το ινστιτούτο προέβη στη χορηγία και εκτέλεση εργασιών αναβάθμισης του εκθεσιακού χώρου του 1ου υποστρώματος του “Θ/Κ Γ. Αβέρωφ”.

## Εκδόσεις του Ινστιτούτου

Αρχείο:Ελληνικοί_Πέτρινοι_Φάροι._Εκδοση_ΕΛ.Ι.Ν.ΙΣ.jpg
Αρχείο:Διαβαίνοντας_τις_ατραπούς_του_θρύλου._Έκδοση_ΕΛ.Ι.Ν.ΙΣ.jpg
Αρχείο:Υπόγειες_Ναυτικές_Οχυρώσεις_στην_Αττική_(1936-44)._Έκδοση_ΕΛ.Ι.Ν.ΙΣ.jpg
Αρχείο:Ιππότες_του_Τάγματος_του_Αγίου_Ιωάννου_της_Ιερουσαλήμ_στη_θάλασσα._Έκδοση_ΕΛ.Ι.Ν.ΙΣ.jpg

## Παραπομπές


## Εξωτερικοί σύνδεσμοι
* Ο επίσημος ιστότοπος του ΕΛ.Ι.Ν.ΙΣ.
* https://www.navalhistory.gr

Κατηγορία:Ινστιτούτα
NGC 4528

Ο **[[Νέος Γενικός Κατάλογος|NGC]] 4528** είναι ραβδωτός φακοειδής γαλαξίας ο οποίος απέχει περίπου 50 εκατομμύρια έτη φωτός και βρίσκεται στον αστερισμό Παρθένο. Τον ανακάλυψε ο αστρονόμος Ουίλιαμ Χέρσελ (William Herschel) στις 15 Μαρτίου 1784 και ανήκει στο Σμήνος γαλαξιών της Παρθένου.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί φακοειδείς γαλαξίες
Κατηγορία:Παρθένος (αστερισμός)
4528
41781
07722
Κατηγορία:Σμήνος της Παρθένου
Γκρέτα Λι

Η **Γκρέτα Λι** (αγγλικά: *Greta Jiehan Lee*), γεννημένη στις 7 Μαρτίου 1983, είναι Αμερικανίδα ηθοποιός. Η Λι ξεκίνησε την καριέρα της στο θέατρο, κάνοντας το ντεμπούτο της στο Μπρόντγουεϊ στη μουσική κωμωδία *The 25th Annual Putnam County Spelling Bee* (2007). Πρωταγωνίστησε στην αναβίωση του κωμικού έργου *La Bête* το 2010 στο Μπρόντγουεϊ και στο Γουέστ Εντ . Το 2011, έπαιξε στο έργο *4000 Miles* της Έιμι Χέρζογκ στο Lincoln Center Theatre. Στην τλεόραση έχει εμφανιστεί σε αρκετές τηλεοπτικές σειρές όπως *Nurse Jackie*, *Girls*, *Inside Amy Schumer*, *New Girl*, *Broad City* και *The Good Fight*. Έγινε ευρύτερα γνωστή με το β' ρόλο της στη σειρά *Russian Doll* του Netflix και κυρίως με το ρόλο της ως Στέλλα Μπακ στη σειρά *The Morning Show* του Apple TV+.

Η Λι έχει επίσης ασχοληθεί με τον κινηματογράφο έχοντας συμμετάσχει σε αρκετές ταινίες υποδυόμενη κυρίως β' ρόλους. Ωστόσο το 2023 πρωταγωνίστησε στο αισθηματικό δράμα *[[Περασμένες Ζωές]]* (Past Lives). Για την ερμηνεία της έλαβε πολλά βραβεία και υποψηφιότητες, ανάμεσά τους και για Χρυσή Σφαίρα Α' Γυναικείου Ρόλου - Δράμα.

## Παραπομπές


## Εξωτερικοί σύνδεσμοι
* Γκρέτα Λι στο IMDb

Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Ρούμπιν Κάρτερ

Ο **Ρούμπιν Κάρτερ** (), (6 Μαΐου 1937 – 20 Απριλίου 2014) γνωστός με το παρατσούκλι **Τυφώνας**, ήταν Αμερικανός πυγμάχος που πέρασε είκοσι δύο χρόνια στη φυλακή αφού καταδικάστηκε άδικα για φόνο. Καταδικάστηκε από ένα σώμα λευκών ενόρκων και αργότερα έγινε σύμβολο της φυλετικής αδικίας.  

## Βιογραφία
μικρογραφία|Ο Ρούμπιν Κάρτερ το 2011.
Ο Κάρτερ γεννήθηκε στο Κλίφτον του Νιου Τζέρσεϊ. Το 1961 ξεκίνησε την καριέρα του στην πυγμαχία στα μεσαία βάρη.    
Τον Ιούνιο του 1966, ο Κάρτερ και ο συγκατηγορούμενος του, Τζον Άρτις, συνελήφθησαν για τριπλή ανθρωποκτονία που διαπράχθηκε στο Lafayette Bar and Grill στο Πάτερσον του Νιου Τζέρσεϊ των Ηνωμένων Πολιτειών. Λίγο μετά τις δολοφονίες στις 2:30 π.μ., ένα αυτοκίνητο, στο οποίο επέβαιναν ο Κάρτερ, ο Άρτις και ένας τρίτος άνδρας, σταμάτησε από την αστυνομία έξω από το μπαρ, ενώ οι επιβαίνοντες πήγαιναν στο σπίτι τους γυρνώντας από ένα κοντινό νυχτερινό κέντρο. Τους επετράπη να συνεχίσουν το δρόμο τους, αλλά, αφού κατέβασαν τον τρίτο άνδρα, ο  Κάρτερ και ο Άρτις σταμάτησαν και συνελήφθησαν ενώ περνούσαν το μπαρ για δεύτερη φορά, 45 λεπτά αργότερα.Ο Κάρτερ και ο Άρτις ανακρίθηκαν για 17 ώρες και αφέθηκαν ελεύθεροι, ωστόσο συνελήφθησαν ξανά εβδομάδες αργότερα. Ο Κάρτερ, ο οποίος είχε ήδη ποινικό μητρώο για πολλές επιθέσεις, κατηγορήθηκε για φόνο και καταδικάστηκε σε ισόβια κάθειρξη. 

Κατά τη διάρκεια της φυλακισής του, έγραψε την αυτοβιογραφία του με τίτλο *The Sixteenth Round: From Number 1 Contender to #45472*, η οποία αργότερα κατέληξε στα χέρια του τραγουδιστή και τραγουδοποιού Μπομπ Ντίλαν. Ο Ντίλαν επισκέφτηκε τον Κάρτερ στη φυλακή και λίγο μετά έγραψε το τραγούδι "Hurricane".  Αν και η υπόθεση του Κάρτερ επανεξετάστηκε το 1976, ο μποξέρ καταδικάστηκε ξανά σε ισόβια κάθειρξη.  Κατά την επόμενη αναθεώρηση της υποθέσεως που έγινε το 1985, ο Κάρτερ αποφυλακίστηκε. Πέθανε από καρκίνο του προστάτη σε ηλικία εβδομήντα έξι ετών στο Τορόντο του Καναδά. 

Η υπόθεση του Κάρτερ αποτέλεσε την έμπνευση για την βιογραφική ταινία *[[Τυφώνας: Η αληθινή ιστορία]]* του 1999 σε σκηνοθεσία Νόρμαν Τζούισον, με τον Ντένζελ Ουάσινγκτον στον ρόλο του Ρούμπιν Κάρτερ. 

Το 2019, η υπόθεση ήταν στο επίκεντρο μιας σειράς του BBC 13 μερών, The Hurricane Tapes. Η σειρά βασίστηκε σε συνεντεύξεις που διεξήχθησαν με επιζώντες, σημειώσεις υποθέσεων που κρατήθηκαν κατά τη διάρκεια των αρχικών ερευνών και 40 ώρες ηχογραφημένων συνεντεύξεων του Κάρτερ από τον συγγραφέα Κεν Κλόνσκι, ο οποίος τις ανέφερε στο βιβλίο του The Eye of the Hurricane το 2011.

## Παραπομπές

## Εξωτερικοί σύνδεσμοι
*

Κατηγορία:Αφροαμερικανοί
Κατηγορία:Αμερικανοί πυγμάχοι
Αρειανό ρόβερ

μικρογραφία|Τα δίδυμα οχήματα ρόβερ της αποστολής '''Mars Exploration Rover'''.
**Αρειανό ρόβερ** είναι ένα ρομποτικό όχημα απομακρυσμένου ελέγχου, ειδικά σχεδιασμένο για να λειτουργεί και να κινείται στην επιφάνεια του πλανήτη Άρη. Τα ρόβερ σε αντίθεση με τα επίγειους σταθμούς υπερτερούν λόγο του ότι έχουν τη δυνατότητα εξερεύνησης πολύ μεγαλύτερης περιοχής, μπορούν να οδηγηθούν απομακρυσμένα σε σημεία ενδιαφέροντος, να τοποθετηθούν κατάλληλα σε σημεία με ηλιοφάνεια κατά τους χειμερινούς μήνες έτσι ώστε να λαμβάνουν ηλιακή ενέργεια, ενώ τέλος βοηθούν στην ανάπτυξη της γνώσης χειρισμού απομακρυσμένων ρομποτικών οχημάτων. Μια νεότερη τεχνολογική ανάπτυξη από το **Αρειανό ρόβερ** είναι το Αρειανό ελικόπτερο.

Έως το Μάιο του 2023, έχουν υπάρξει έξι επιτυχημένα Αρειανά ρόβερς στην επιφάνεια του Άρη. Τα πέντε πρώτα υπό την ανάπτυξη και διαχείριση της Αμερικανικής NASA (NASA  Jet Propulsion Laboratory), κατά ημερομηνία προσεδάφισης στον πλανήτη Άρη: Σογιούρνερ (*Sojourner)* (1997), Σπίριτ (*Spirit)* (2004–2010), Οπορτιούνιτι (*Opportunity)* (2004–2018), Κιουριόσιτι (*Curiosity)* (2012–έως σήμερα), και Περσεβίαρανς (*Perseverance)* (2021–έως σήμερα). Το έκτο ρόβερ, υπό την διαχείριση της Κινεζικής Εθνικής Διαστημικής Υπηρεσίας (China National Space Administration), είναι το Ζουρόνγκ (*Zhurong)* (2021–2022).

## Παραπομπές


Κατηγορία:Εξερεύνηση του Άρη
Κατηγορία:Ρομπότ
Γιάννης Ντούμος

Ο **Γιάννης Ντούμος** (Κίτρος Πιερίας, 1963) είναι Έλληνας επιχειρηματίας και νυν δήμαρχος Κατερίνης, που εκλέχτηκε στις αυτοδιοικητικές εκλογές του 2023. Γεννήθηκε στο Κίτρος Πιερίας, όπου τελείωσε το δημοτικό σχολείο, ενώ ολοκλήρωσε τις εγκύκλιες σπουδές του σε γυμνάσιο και λύκειο της Κατερίνης.

Είναι απόφοιτος της Παιδαγωγικής Ακαδημίας της Τρίπολης και είναι νυμφευμένος με τη Βούλα Πούλιου. Μαζί έχουν αποκτήσει δύο παιδιά.

## Παραπομπές


Κατηγορία:Δήμαρχοι Κατερίνης
Κατηγορία:Μακεδόνες
Τζο Φρέιζερ

Ο **Τζόζεφ Γουίλιαμ Φρέιζερ** (, 12 Ιανουαρίου 1944 - 7 Νοεμβρίου 2011), γνωστός με το παρατσούκλι *Smokin' Joe*, ήταν Αμερικανός επαγγελματίας πυγμάχος που αγωνίστηκε από το 1965 έως το 1981. Θεωρείται ευρέως ως ένας από τους μεγαλύτερους του αθλήματος στην κατηγορία του όλων των εποχών, γνωστός για τη δύναμη, την αντοχή, το ισχυρό αριστερό του χέρι και το αδυσώπητο στυλ πυγμαχίας με πίεση και ήταν ο πρώτος που νίκησε τον Μοχάμεντ Άλι. Ο Φρέιζερ κατείχε τον τίτλο βαρέων βαρών του NYSAC από το 1968 έως το 1973 και τον αδιαμφισβήτητο τίτλο πρωταθλητή βαρέων βαρών από το 1970 έως το 1973 και ως ερασιτέχνης μποξέρ κέρδισε ένα χρυσό μετάλλιο στους Ολυμπιακούς Αγώνες του 1964.

Ο Φρέιζερ αναδείχθηκε ως ο κορυφαίος διεκδικητής στα τέλη της δεκαετίας του 1960, και έγινε αδιαμφισβήτητος πρωταθλητής βαρέων βαρών το 1970. Το 1971, νίκησε τον Άλι με ομόφωνη απόφαση των κριτών στον πολυαναμενόμενο *[[Αγώνας του αιώνα|αγώνα του αιώνα]]*. Δύο χρόνια αργότερα, ο Φρέιζερ έχασε τον τίτλο του πρωταθλητή από τον Τζορτζ Φόρμαν. Η τελευταία πρόκληση του Φρέιζερ στον παγκόσμιο τίτλο ήρθε το 1975, αλλά ηττήθηκε από τον Άλι με ένα βάναυσο νοκ άουτ αγώνα στη Μανίλα. Ο Φρέιζερ αποχώρησε από την πυγμαχία το 1976 μετά από μια δεύτερη ήττα από τον Φόρμαν, αλλά επέστρεψε το 1981, πριν αποσυρθεί οριστικά με ρεκόρ 32 νίκες, 4 ήττες και 1 ισοπαλία. Ο Διεθνής Οργανισμός Ερευνών Πυγμαχίας κατατάσσει τον Φρέιζερ στους δέκα καλύτερους μποξέρ βαρέων βαρών όλων των εποχών. 

Το περιοδικό Ring τον ανακήρυξε πυγμάχο της χρονιάς το 1967, το 1970 και το 1971 και η Ένωση Συγγραφέων Πυγμαχίας της Αμερικής (BWAA) τον ανακήρυξε πυγμάχο της χρονιάς το 1969, το 1971 και το 1975. Το 1999,  το περιοδικό Ring τον κατέταξε ως τον όγδοο μεγαλύτερο πυγμάχο βαρέων βαρών.  Είναι μέλος τόσο του International Boxing Hall of Fame όσο και του World Boxing Hall of Fame, έχοντας συμμετάσχει στην εναρκτήρια κατηγορία εισαγωγής του 1990.

Το στυλ του συγκρίθηκε συχνά με αυτό του Χένρι Άρμστρονγκ και περιστασιακά με τον Ρόκι Μαρτσιάνο και εξαρτιόταν από το χτύπημα, την αντοχή και την ισχυρή πίεση για να φθείρει τους αντιπάλους του. Το πιο γνωστό του γροθιά ήταν ένα ισχυρό αριστερό χουκ, το οποίο αντιπροσώπευε τα περισσότερα από τα νοκ άουτ του. Στην καριέρα του, έχασε μόνο από δύο μποξέρ, πρώην Ολυμπιονίκες και παγκόσμιους πρωταθλητές βαρέων βαρών: δύο φορές από τον Μοχάμεντ Άλι και δύο από τον Τζορτζ Φόρμαν. Ο Φρέιζερ συνέχισε να εκπαιδεύει πυγμάχους στο γυμναστήριό του στη Φιλαδέλφεια.

## Παραπομπές


Κατηγορία:Αμερικανοί πυγμάχοι
Κατηγορία:Αφροαμερικανοί
Κατηγορία:Αμερικανοί Ολυμπιονίκες
Κατηγορία:Αθλητές στους Θερινούς Ολυμπιακούς Αγώνες 1964
Πτεροκαρπίνη

Αριθμός CAS 

Η **πτεροκαρπίνη** είναι σπάνια χημική ένωση, που ανήκει στις πτεροκαρπάνες, και ανευρίσκεται σε φυτικά είδη του γένους *Fabaceae* όπως τα είδη *Baphia nitida*, *Ononis viscosa subsp.* *breviflora*, *[[Pterocarpus]] spp.*, *[[Sophora angustifolia]]*, *[[Sophora substrata]]* και *Swartzia madagascariensis*.

## Παραπομπές

Κατηγορία:Δευτερογενείς μεταβολίτες
Το Μάθημα Μουσικής

***Το Μάθημα Μουσικής*** *(The Music Lesson, Woman Seated at a Virginal ή A Lady at the Virginals with a Gentleman)* του Γιοχάνες Βερμέερ είναι ένας πίνακας ζωγραφικής που απεικονίζει μια νεαρή μαθήτρια που λαμβάνει μάθημα μουσικής από έναν άνδρα.
Το στόμα του άντρα είναι ελαφρώς ανοιχτό, δίνοντας την εντύπωση ότι τραγουδάει μαζί με τη μουσική που παίζει η νεαρή κοπέλα. Αυτό υποδηλώνει την ύπαρξη συναισθήματος ανάμεσα στα δύο πρόσωπα. Οι έννοιες της αγάπης και της μουσικής γεφυρώνονται στη σύνθεση, ένα ιδιαίτερα κοινό θέμα της τέχνης των Κάτω Χωρών του 17ου αιώνα. Ο Βερμέερ χρησιμοποιούσε σταθερά τα ίδια αντικείμενα σε διάφορους πίνακές του, όπως το ντραπέ χαλί, η λευκή κανάτα, διάφορα μουσικά όργανα, το δάπεδο με πλακάκια και τα παράθυρα με την έντονη φωτοσκίαση. Το "Μάθημα Μουσικής" αποτελεί έναν από τους λίγους πίνακες του Βερμέερ που παρέμειναν στην οικία του μέχρι και τον θάνατό του, οπότε η οικογένειά του αναγκάστηκε να τον πουλήσει. Ο πίνακας πλέον αποτελεί κομμάτι της συλλογής της Βρετανικής Βασιλικής Οικογένειας, και σήμερα εκτίθεται στην Πινακοθήκη της Βασίλισσας στο Παλάτι του Μπάκιγχαμ στο Λονδίνο. 

## Παραπομπές


## Εξωτερικοί σύνδεσμοι
*
Χιγκασιγιάμα

Το **Χιγκασιγιάμα** (,αγγλικά: **Higashiyama-ku**), είναι ένα από τα 11 γεωγραφικά διαμερίσματα της Κιότο.Σύμφωνα με στοιχεία του 2023 ο πληθυσμός της ανέρχεται στους 199.437 κατοίκους σε μια περιοχή 7,48 τ.χλμ..
## Εξωτερικοί σύνδεσμοι

Κατηγορία:Κιότο